CELEX: 32010R1076
Language: sl
Date: 2010-11-22 00:00:00
Title: Uredba Komisije (EU) št. 1076/2010 z dne 22. novembra 2010 o uvrstitvi določenega blaga v kombinirano nomenklaturo

24.11.2010   
            
            
               SL
            
            
               Uradni list Evropske unije
            
            
               L 308/3
            
         UREDBA KOMISIJE (EU) št. 1076/2010
   z dne 22. novembra 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. novembra 2010
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (tako imenovana „simetrična dušilka“) z dimenzijami približno 3 × 3 × 2 cm (vključno z osnovno ploščo), je sestavljen iz dveh navitij izolirane bakrene žice, navite na krožno feritno jedro, z razmerjem 1:1.
                  Protismerni tok (signal), ki teče v nasprotnih smereh skozi navitji, ustvarja enakovredni in nasprotni magnetni polji, ki se medsebojno izničita. Zaradi tega ima izdelek nično impedanco za protismerni tok, ki teče skozi njega nespremenjen.
                  Istosmerni tok (motnja), ki teče v isti smeri skozi navitji, ustvarja enakovredni in istofazni magnetni polji, ki se seštevata. Zaradi tega ima izdelek visoko impedanco za istosmerni tok, ki teče skozi njega oslabljen.
               
               
                  8504 50 95
               
               
                  Uvrstitev določajo splošni pravili 1 in 6 za razlago kombinirane nomenklature ter besedilo oznak KN 8504, 8504 50 in 8504 50 95.
                  Uvrstitev pod tarifno podštevilko 8504 31 kot transformator je izključena, saj izdelek kljub svoji sestavi, ki je enaka sestavi transformatorja, ne more spreminjati izmeničnega toka v drug izmenični tok. Prenaša le izmenične tokove z razmerjem 1:1 (glej tudi pojasnjevalne opombe harmoniziranega sistema k tarifni številki 8504).
                  Glede na svojo funkcijo je izdelek indukcijska tuljava iz podštevilke 8504 50, saj omejuje ali preprečuje pretok istosmernega toka (motnja), medtem ko pušča pretok protismernega toka (signal) nespremenjen.
                  Izdelek se zato uvrsti pod oznako KN 8504 50 95 kot indukcijska tuljava.